LT
2023 3 27
Europos Sąjungos oficialusis leidinys
C 112/37
Kita procedūros EUIPO apeliacinėje taryboje šalis, įstojusi į bylą Bendrajame Teisme: WD Plus GmbH (Hanoveris, Vokietija)
Dalykas SESV 263 straipsniu grindžiamu ieškiniu ieškovė prašo panaikinti 2022 m. liepos 26 d.
Europos Sąjungos intelektinės nuosavybės tarnybos (EUIPO) antrosios apeliacinės tarybos sprendimą (byla R 246/2022-2).
Rezoliucinė dalis 1.
Nebereikia priimti sprendimo dėl ieškinio. 2.
Beijing Unicorn Technology Co.
Ltd padengia savo ir Europos Sąjungos intelektinės nuosavybės tarnybos (EUIPO) patirtas bylinėjimosi išlaidas.
(1)
OL C 463, 2022 12 5.
2023 m. sausio 25 d. pareikštas ieškinys byloje Stevi ir The New York Times / Komisija (Byla T-36/23) (2023/C 112/48) Proceso kalba: anglų Šalys Ieškovės: Matina Stevi (Briuselis, Belgija), The New York Times Company (Niujorkas, Niujorkas, Jungtinės Valstijos), atstovaujamos advokato B. Kloostra Atsakovė: Europos Komisija
Reikalavimai Ieškovės Bendrojo Teismo prašo: — panaikinti 2022 m. lapkričio 15 d.
Komisijos kartotinį sprendimą C(2022) 8371 final („ginčijamas sprendimas“); — priteisti iš Komisijos bylinėjimosi išlaidas.
Ieškinio pagrindai ir pagrindiniai argumentai Grįsdamos ieškinį ieškovės remiasi trimis pagrindais. 1.
Pirmasis ieškinio pagrindas: Europos Parlamento ir Tarybos reglamento (EB) Nr.
1049/2001 (1), konkrečiai jo 3 straipsnio 1 dalies, ir Europos Sąjungos pagrindinių teisių chartijos 11 straipsnio pažeidimas.
Taikydama Komisijos sprendimo (ES) 2021/2121 (2) 7 straipsnio 1 dalimi grindžiamą neteisinį argumentą, Komisija neteisėtai nesilaikė Reglamento Nr. 1049/2001 ir konkrečiai jo 3 straipsnio a punkto, kai neregistruotas tekstines žinutes pripažino nelaikytinomis dokumentais pagal Reglamentą Nr.
1049/2001 ir (arba) prašomai informacijai netaikė Reglamento Nr. 1049/2001 3 straipsnio a punkto, taip pat pažeidė pagrindinę teisę gauti informaciją, saugomą pagal Europos Sąjungos pagrindinių teisių chartijos 11 straipsnį.